section_heading: Novija povijest
paragraph_text: Vlada Republike Hrvatske 10. srpnja 2008. donosi odluku o raspisivanju javnog poziva za prikupljanje ponuda za kupnju dionica županjske Sladorane. Već 10. listopada iste godine Vlada na svojoj sjednici donosi odluku o prihvaćanju ponude tvornice šećera Viro. Time je virovitička šećerana postala vlasnik 38,115% ukupne vrijednosti temeljnog kapitala Sladorane. Dne 23. prosinca 2009. uprava Vira donosi odluku o povećanju temeljnog kapitala čime postaje većinski vlasnik Sladorane s 59,06% dionica.